# **DECIZIA ETAPEI DE ÎNCADRARE**

## Nr. din 28.06.2019

Ca urmare a solicitării de emitere a acordului de mediu adresate de **SC OCTANO DOWNSTREAM SRL** dinmunicipiul Bucuresti, sector 1, str. Tipografilor, nr.31A, birou nr.1, et.1, înregistrată la APM Suceava cu nr. 5908/15.05.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.08.2019, că proiectul **“Demolare construcții C1, C2 și construire stație distribuție carburanți, skid GPL, magazin, copertină, totem, amenajare platformă spălătorie auto neacoperită, branșament utilități și imprejmuire”** propus a fi amplasat în comuna Forăști, sat Oniceni, jud. Suceava,

* nu se supune evaluării impactului asupra mediului;

- nu se supune evaluării adecvate;

- nu se supune evaluării impactului asupra corpurilor de apă;

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului sunt următoarele:**

**1.** **Dimensiunea şi concepţia întregului proiect**

***a)*** proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la:

-pct.6, lit.c – instalatii de depozitare a produselor petroliere petrochimice si chimice, altele decat cele prevazute in anexa nr.1;

Investitia se va realiza in cadrul terenului/proprietatii – fara sarcini –din com. Forasti, conform *Certificatului de urbanism nr. 52 din 12.04.2019, eliberat de Consiliul Județean Suceava*.****

Suprafaţa construită Sc=90mp

Suprafata construita desfasurata totala Sdc=90mp

POT propus 1.6%

CUT propus ~ 0.016

Locuri de parcare amenajate 6

Regim maxim de înalţime: parter

*Caracteristicile construcţiei propuse:*

1. Cabina/Magazin cuprinde sala de vanzare, grup sanitar (dotat si cu dus in functia bateriei pentru lavoar) si grup sanitar pentru persoane cu dizabilitati; spatiu de depozitare si un birou cu vestiar.

2. Copertina peste pompe metalică. In dreptul stalpului central se afla coloanele de colectare a apelor pluviale de pe copertina.

3. Pompe de distributie carburanti. Livrarea produselor petroliere se va realiza prin 2 pompe de alimentare auto tip multiprodus. Pompele multiprodus sunt dotate cu 4 furtune, amplasate cate doua pe fiecare parte, ce pot livra fiecare la doua furtunuri simultan, produse ca: motorina Euro Diesel 5, Benzina fara Plumb 95 cu o capacitate maxima de livrare intr-o ora de varf de cca. 800 l carburanti. **Pompa este prevazuta cu sistem de recuparare a vaporilor de benzina din rezervoarele autovehiculelor.** Comanda si blocarea pompelor se face de la pupitrul de comanda amplasat in magazinul statiei, cantitatea si costul fiind afisate local pe calculatorul pompei si transmise la calculatorul statiei care va imprima cu ajutorul imprimantei fiscale datele livrarii pe bon fiscal. Se va utiliza un **sistem computerizat de gestiune**, la care sunt conectate un post de vanzare si un post de manager. Raportul de gestiune va monitoriza intrarile de produse petroliere utilizand doua sisteme de masura a nivelului de produs petrolier din rezervoare:

* tija manuala de masurare;
* indicator electronic de nivel tip VEEDER ROOT.

4. Rezervor subteran (rezervor de carburanti subteran bicompartimentat, cu pereți dubli, cu capacitate de 40mc (25mc motorina si 15mc benzina), cu camin de descărcare, bloc aerisire.

5. Cheson de descarcare

6. Guri de aerisire

7. Separator de hidrocarburi

8. SKID GPL cu capacitate de 5.000l (4850 l volum apa). Platforma statiei pentru alimentare GPL este amplasata pe latura nordica a terenului, la o distanta de aproximativ 22 m fata de drumul european E85.

9. Totem

10. Spatiu alimentare platforma GPL

11. Constructie anexa – colectare deseuri

12. Spalatorie auto neacoperita

13. Imprejmuire

14. Bazin subteran ape pluviale

15. Statie de epurare

*Amenajari exterioare*: parcari pentru clienti, platforma spalatorie auto neacoperita, imprejmuiri, trotuare, carosabil, zone verzi amenajate, amplasare pilon publicitar, indicatoare și marcaje rutiere.

*Accese si parcari*

-se propune un acces principal in cladire imediat din zona locurilor de parcare.

-accesul în incintă se va realiza din strada principala pentru clienti si marfa

-se vor amenaja 6 de locuri de parcare amplasate în imediata vecinătate a accesului principal în magazin.

*Racordarea la rețelele utilitare existente în zonă*

1. Alimentarea cu apă

Alimentarea cu apa rece a clădirii se va face de la reteaua de alimentare cu apa locala.

1. Canalizarea menajeră și pluvială

Canalizarea se va rezolva prin evacuare in reteaua din incinta, respectiv in bazinul de ape pluviale.

Se vor evacua urmatoarele categorii de ape uzate:

* Ape uzate menajere provenite din functionarea tuturor obiectelor sanitare;
* Ape pluviale de pe acoperis si alei;
* Ape pluviale cu hidrocarburi de pe parcarea exterioara si de la spalatoria auto.

Condensul provenit de la instalatia de climatizare se canalizeaza fiind racordate la canalizarea menajera.

*Ape uzate menajere*

Apele uzate menajere colectate de la obiectele sanitare sunt evacuate gravitational prin curgere libera la o microstatie de epurare, prin intermediul unui camin de racord, amplasat la iesirea din cladire. Inainte de iesirea din cladire, se va monta o clapeta de retinere pe traseul orizontal. Se considera un bazin de retentie cu volum util de V=20 mc.

*Ape meteorice*

Apele care provin din ploi sau din topirea zapezilor de pe acoperisul cladirii sunt colectate prin intermediul jgheaburilor si a burlanelor si evacuate la bazinul de retentie (20mc) din incinta.

* *Apele pluviale conventional curate provenite de pe alei si platforme* vor fi preluate prin intermediul unor guri de scurgere si evacuate la reteaua de canalizare pluviala din incinta (bazinul de retentie). Atat apele meteorice colectate de pe acoperisuri, cat si apele pluviale de pe alei, dupa ce au fost colectate in reteaua din incinta, se vor evacua la bazinul de retentie din incinta (20mc).
* *Apele pluviale potential impurificate* cu hidrocarburi si apele uzate provenite de la spalarea autovehiculelor vor fi preluate prin intermediul unor guri de scurgere, apoi vor fi trecute printr-un separator de hidrocarburi prevazut cu deznisipator (cu debit de 6l/s) montat ingropat aproape de limita de proprietate si apoi vor fi evacuate labazinul de retentie din incinta cu volumul de 20 mc.

Reteaua de canalizare pluviala interioara este separata de reteaua de canalizare a apelor uzate menajere interioare, deoarece in cazul unor ploi cu intensitate mare, chiar daca sunt de scurta durata, in conductele de canalizare a apelor meteorice regimul de curgere este sub presiune şi orice legatura intre aceste conducte şi reteaua de canalizare a apelor uzate menajere ar duce la inundarea cladirii, prin obiectele sanitare.

Se considera un bazin de retentie, etans, echipat cu o electropompa pentru alimentarea hidrantilor de gradina, cu volumul V=20 mc. Apa stocata in bazinul de retentie va fi vidanjata periodic.

În exteriorul clădirii s-au prevăzut cămine de canalizare, prin intermediul cărora apele uzate menajere sunt colectate si directionate catre caminul de racord de canalizare amplasat in incinta, la limita de proprietare.

1. Alimentarea cu energie electrică

Alimentarea cu energie electrica se asigura de la reteaua electrica din zona din punctul de bransament proiectat.

***b)*** cumularea cu alte proiecte existente şi/sau aprobate - nu este cazul;

1. utilizarea resurselor naturale, în special a solului, a terenurilor, a apei şi a biodiversităţii – nu este cazul;
2. cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii, în cantităţi mici, ce se vor depozita la locul stabilit de primăria municipiului Suceava, iar deşeurile reciclabile se vor valorifica prin agenţi economici autorizaţi.
3. poluarea şi alte efecte negative - nu este cazul
4. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;
5. riscurile pentru sănătatea umană - nu este cazul.

**2. Localizarea proiectului**

a) *utilizarea actuală şi aprobată a terenurilor*: Investiția ce face obiectul acestui proiect, se va amplasa pe un teren situat în intravilanul comunei Forăști, sat Oniceni, jud. Suceava.

Parcela de teren pe care se va realiza obiectivul, identificată cu parcela cadastrala 32829, este proprietatea SC OCTANO DOWNSTREAM SRL, având folosința actuală de curți construcții (stație PECO) și teren arabil. Destinatia terenului conform PUG aprobat este de zona de locuinte ți funcțiuni complementare.

b) *bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului* -– va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* – impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -*– prin utilizarea de tehnologii curate, cu impact cât mai redus asupra factorilor de mediu şi asupra populaţiei;

1. **Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nici o arie naturală protejată de interes comunitar.

1. **Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- proiectul propus nu intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

- autoritatea competentă în domeniul gospodăririi apelor, Sistemul de Gospodărire a Apelor Suceava, a emis Avizul de gospodarire a apelor nr.77/22.07.2019.

Indicatorii de caliatate pentru apele evacuate in reteaua de canalizare a municipiului Suceava, conform prevederilor avizului mai sus trebuie sa se incadreze in limitele impuse de HG 352/2005, anexa nr.2, tabel nr.1:

|  |  |  |
| --- | --- | --- |
| Categoria apei | Indicatori de calitate | Valori (mg/dmc) |
| Admise pentru autorizare |
| Ape uzate menajere si tehnologice | pH | 6,5-8,5 unit. pH |
| Suspensii | 350 |
| CCOCr | 500 |
| CBO5 | 300 |
| Subs. Extractibile | 30 |
| Detergenti | 25 |
| Sulfuri si hidrogen sulfurat | 1,0 |
| Azot amoniacal | 30 |

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 77/22.07.2019 emis de Primăria comunei Forăști.

1. Se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
2. Se vor respecta prevederile OUG nr.195/2005 privind protecţia mediului, cu modificările şi completările ulterioare.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria comunei Forăști, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate

conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de

câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

11. La finalizarea lucrarilor titularul va intocmi documentatia si va solicita la APM Suceava autorizatia de mediu pentru acest obiectiv.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

Maria Mădălina NISTOR

|  |  |
| --- | --- |
| Şef Serviciu  Avize, Acorduri, Autorizaţii, Adina Hobjila | Şef Serviciu  Calitatea Factorilor de Mediu, Anca IONCE |
| Întocmit,  Cons. Mariana BURLACU |  |